Na osnovu Odluke direktora JU Psihijatrijska bolnica Kantona Sarajevo o prodaji službenog vozila Škoda Octavia Combi 1,9 TDI broj: 02.8-1706/21 od 09.06.2021. godine, JU Psihijatrijska bolnica Kantona Sarajevo objavljuje sljedeći

**J A V N I  OGLAS**

**o prodaji službenog motornog vozila**

**putem javnog nadmetanja – licitacije**

1. **PREDMET  PRODAJE**

Predmet prodaje je službeno motorno vozilo, u vlasništvu JU Psihijatrijska bolnica Kantona Sarajevo.

1. **PODACI  O  VOZILU**

* vrsta motornog vozila: putnički automobil
* marka: ŠKODA OCTAVIA COMBI 1,9 TDI
* broj šasije: TMBHS21Z58S150594
* broj motora: BJB212330
* radni obim motora: 1896 ccm
* maksimalna snaga: 77kW
* vrsta motora/goriva: DIZEL
* boja: BIJELA
* godina proizvodnje: 2008. godina
* registrirano do: 27.03.2022. godine
* pređena kilometraža: 145.000 km
* registarska oznaka: 095-T-759.

**Utvrđena početna cijena motornog vozila je u iznosu od 5.395,00 KM (slovima: pethiljadatristotinedevedesetpet i 00/100 KM)).**

1. **PREGLED  VOZILA**

Vozilo se može pogledati u periodu od 14.06. do 17.06. 2021. godine, u vremenu od 10:00 do 14:00 sati, uz prethodnu najavu na telefon broj: 033 561 530 ili 061 092 787.

Vozilo će se nalaziti na parkingu JU Psihijatrijska bolnica Kantona Sarajevo, u ulici Nahorevska broj 248 u Sarajevu.

1. **PRAVO  SUDJELOVANJA**

Pravo sudjelovanja u postupku javnog nadmetanja/licitacije imaju sve fizičke i pravne osobe s teritorija Bosne i Hercegovine, koja prije utvrđenog roka za licitaciju uplate predviđeni depozit/kauciju za sudjelovanje u javnom nadmetanju **u iznosu od 450,00 KM (slovima: četiristotinepedeset KM).**

Utvrđeni iznos depozita/kaucije za sudjelovanje u postupku javnog nadmetanja/licitacije uplatiti na sljedeći način:

* **Primalac: JU Psihijatrijska bolnica Kantona Sarajevo**
* **Transakcijski račun broj: 3389002208308703**
* **Svrha uplate: javno nadmetanje/licitacija u JU Psihijatrijska bolnica Kantona Sarajevo**

Pravo sudjelovanja u postupku javnog nadmetanja/licitacije nemaju uposleni i angažirani u JU Psihijatrijska bolnica Kantona Sarajevo, kao ni članovi njihovih užih porodica.

1. **SADRŽAJ  PONUDE**

Ponuda treba da sadrži popunjen Obrazac 1 (za fizičke osobe) ili Obrazac 2 (za pravne osobe) koji su sastavni dio ovog javnog oglasa i mogu se preuzeti na službenoj web stranici JU Psihijatrijska bolnica Kantona Sarajevo [www.jagomir.ba](http://www.jagomir.ba).

Ukoliko ponudu dostavlja fizička osoba, ponuda mora da sadrži: ime i prezime, ime jednog roditelja, adresu i broj kontakt telefona, broj tekućeg računa, cijenu ponude i ovjerenu kopiju identifikacijskog dokumenta.

Ukoliko ponudu dostavlja pravna osoba, ponuda mora da sadrži: naziv pravne osobe, adresu i broj kontakt telefona, potpis ovlaštene osobe i pečat, ime osobe ovlaštene za zastupanje u postupku javnog nadmetanja/licitacije, cijenu ponude, rješenje o upisu u sudski registar ne starije od tri (3) mjeseca ovjereno od strane nadležnog organa i broj poslovnog računa.

Uz ponudu dostavlja se i odgovarajući dokaz o izvršenoj uplati depozita/kaucije za sudjelovanje u postupku javnog nadmetanja.

Ponuda mora biti potpisana od podnosioca, a ukoliko je ponuđač pravna osoba, ista mora biti i ovjerena pečatom pravne osobe.

1. **DOSTAVLJANJE  PONUDA**

Ponude se dostavljaju u zatvorenoj (neprovidnoj) koverti s naznakom „NE OTVARATI – Ponuda za prodaju vozila putem licitacije“.

**Ponude se** dostavljaju direktno, predajom na Protokolu JU Psihijatrijska bolnica Kantona Sarajevo ili putem pošte na adresu:

* JU PSIHIJATRIJSKA BOLNICA KANTONA SARAJEVO
* ulica Nahorevska broj 248
* 71 000 Sarajevo.

**Krajnji rok za dostavljanje ponuda je petak 18.06.2021. godine do 11 sati**.

**Ponude upućene putem pošte moraju stići na navedenu adresu do navedenog datuma i vremena.**

Sve ponude koje pristignu poslije navedenog roka, bez obzira kada su poslane putem pošte, nepotpune ponude, kao i ponude s ponuđenim iznosom manjim od utvrđene početne cijene, Komisija neće uzeti u razmatranje.

Javno nadmetanje će biti punovažno i u slučaju da je prihvatljivu ponudu dostavio samo jedan ponuđač.

1. **KRITERIJI  PRODAJE**

Kriteriji za vrednovanje ponuda je najviša ponuđena cijena za motorno vozilo.

Ako se prijave dva ili više ponuđača sa prihvatljivom ponudom i istom cijenom, koja je ujedno i naviša cijena ponude, predsjednik Komisije za te ponuđače otvara usmeno javno nadmetanje. Usmeno javno nadmetanje se provodi na način da je najmanji iznos povećanja ponude od 100 KM, a vremenski razmak izjašnjenja za povećanje ponude ne može biti trajati duže od 1 minute.

Pobjednikom usmenog javnog nadmetanja smatra se ponuđač koji je u postupku javnog nadmetanja ponudio najveći iznos za motorno vozilo.

U slučaju da ponuđači istih ponuđenih cijena ne žele izvršiti povećanje cijena usmenim javnim nadmetanjem, Komisija će prednost dati ponuđaču koji je ranije predao ponudu, prema datumu i vremenu prijamnog pečata s Protokola JU Psihijatrijska bolnica Kantona Sarajevo, odnosno prema datumu i vremenu poštanskog žiga.

Prodaja se obavlja po načelu „viđeno - kupljeno”, što isključuje sve naknadne reklamacije i prigovore kupca upućene prodavcu, po pitanju kvalitete i eventualnih nedostataka motornog vozila.

1. **DAN I  MJESTO  ODRŽAVANJA  JAVNOG  NADMETANJA**

Javno otvaranje ponuda, koje obavlja Komisija, održat će se **u petak, 18.06.2021. godine** sa početkom u **11.30 sati** u biblioteci JU Psihijatrijska bolnica Kantona Sarajevo u Sarajevu, ulica Nahorevska broj 248.

Prije otvaranja pismenih ponuda, saopštavaju se pravila javnog nadmetanja.

Javnom otvaranju ponuda, može prisustvovati ovlaštena osoba pravne osobe ili fizička osoba, uz prezentaciju punomoći, odnosno lične karte.

Nakon otvaranja svih ponuda, utvrđuje se lista ponuđača koji su dostavili potpune ponude, na Obrascima ponude i prilozima, sa cijenom iznad utvrđene početne cijene, počevši od ponuđača sa najpovoljnijom ponudom, te konstatuje se da je motorno vozilo prodato najpovoljnijem ponuđaču, nakon čega se zaključuje javno nadmetanje.

Važenje utvrđene liste ponuđača je 15 dana od dana javnog otvaranja.

1. **OBVEZA KUPCA**

Ponuđač čija je ponuda najpovoljnija, odnosno kupac, dužan je pristupiti zaključenju ugovora u roku od 7 dana od dana završetka postupka licitacije.

Kupac je dužan u roku od 7 dana od dana potpisivanja ugovora uplatiti cjelokupan ponuđeni iznos na transakcijski račun broj: 3389002208308703 primaoca Javne ustanove Psihijatrijska bolnica Kantona Sarajevo, a svrha uplate: uplata za kupovinu motornog vozila ŠKODA OCTAVIA.

Nakon izvršenog plaćanja ugovorenog iznosa, iznos uplaćenog depozita/kaucije će biti vraćen ponuđaču.

Ako ponuđač s najpovoljnijom ponudom, odnosno kupac, ne pristupi zaključenju ugovora o kupoprodaji u navedenom roku ili ne uplati utvrđeni iznos, smatrat će se da je odustao od kupovine, a uplaćena kaucija/depozit mu se neće vraćati, te u tom slučaju JU Psihijatrijska bolnica Kantona Sarajevo zadržava pravo da ponudi zaključenje ugovora o kupoprodaji slijedećem najpovoljnijem ponuđaču, s utvrđene liste.

Sve poreze i troškove oko prijenosa prava vlasništva nad kupljenim motornim vozilom snosi Kupac.

Kupac nakon uplate i zaključenja Ugovora o kupoprodaji, može odmah preuzeti motorno vozilo, zajedno s pratećim dokumentima motornog vozila, uz sačinjavanje zapisnika o primopredaji.

1. **DODATNE INFORMACIJE**

Obavijest o javnom pozivu za prodaju vozila putem postupka javnog nadmetanja objavit će se u dnevnom listu „Dnevni avaz“, a tekst javnog oglasa će se objaviti na službenoj web stranici JU Psihijatrijska bolnica Kantona Sarajevo [www.jagomir.ba](http://www.jagomir.ba).

Za sve dodatne informacije kontakt osoba je:

Duraković Ismir, kontakt telefoni: 033 561 530 i 061 092 787.

**PRILOG 1**

O B R A Z A C 1

FIZIČKA LICA

**P O N U D A**

**za kupovinu službenog motornog vozila**

**ŠKODA OCTAVIA**

|  |  |
| --- | --- |
| IME I PREZIME |  |
| IME JEDNOG RODITELJA |  |
| ADRESA |  |
| BROJ KONTAKT TELEFONA |  |
| BROJ TEKUĆEG RAČUNA I  NAZIV BANKE |  |
| CIJENA PONUDE |  |
| CIJENA (SLOVIMA) |  |

-------------------------------------

POTPIS PODNOSIOCA

PONUDE

Datum, \_\_\_\_\_\_\_\_\_\_\_\_\_ 2021.godine

PRILOG:

- Ovjerena kopija identifikacionog dokumenta

- Dokaz o izvršenoj uplati depozita/kaucije za učešće u postupku javnog nadmetanja

**PRILOG 2**

O B R A Z A C 2

PRAVNA LICA

**P O N U D A**

**za kupovinu službenog motornog vozila**

**ŠKODA OCTAVIA**

|  |  |
| --- | --- |
| NAZIV PRAVNOG LICA |  |
| ADRESA |  |
| BROJ KONTAKT TELEFONA |  |
| BROJ POSLOVNOG RAČUNA  PRAVNOG LICA I NAZIV BANKE |  |
| IME LICA OVLAŠĆENOG ZA ZASTUPANJE U POSTUPKU LICITACIJE |  |
| CIJENA PONUDE |  |
| CIJENA (SLOVIMA) |  |

-------------------------------- ------------------------------------

PEČAT POTPIS OVLAŠTENOG

LICA

Datum, \_\_\_\_\_\_\_\_\_\_\_\_\_\_\_\_ 2021.godine

PRILOG:

- Rješenje o upisu u sudski registar ne starije od tri (3) mjeseca ovjereno od strane nadležnog organa

- Dokaz o izvršenoj uplati depozita/kaucije za učešće u postupku javnog nadmetanja